*Tämä artikkeli käsittelee vuonna 2021 valmistunutta kirkkorakennusta Ylivieskassa. Vuonna 2016 palaneesta kirkosta on artikkeli Ylivieskan vanha kirkko.*

Uusi kellotapuli on vanhan kirkon kellotornin kohdalla.
**Pyhän Kolminaisuuden kirkko** eli **Ylivieskan kirkko** on Ylivieskan seurakunnan kirkkorakennus Ylivieskan keskustassa. Se valmistui vuonna 2021 viisi vuotta aiemmin tuhopoltossa tuhoutuneen vanhan kirkon tilalle. Kirkon vihki käyttöön pääsiäissunnuntaina 4. huhtikuuta 2021 Oulun hiippakunnan piispa Jukka Keskitalo. Suunnittelukilpailussa kirkon nimi oli Trinitas. Suunnitelman laati helsinkiläinen Arkkitehtitoimisto K2S.

Suunnittelukilpailu
-------------------

Ylivieskan seurakunta järjesti uuden kirkon rakentamiseksi yleisen arkkitehtuurikilpailun. Palkintolautakunta sai 214 ehdotusta yli kymmenestä eri maasta.

Palkintolautakunta totesi, että seurakunnan arkinen toiminta ja arvokkaat juhlatilaisuudet asettavat rakennukselle toisistaan eroavia vaatimuksia. Kilpailun ehdotuksissa kirkkosalin, seurakuntasalin ja keittiön yhdistämisen tarve oli johtanut esimerkiksi sokkeloisiin ja ylisuuriin aularatkaisuihin. Lautakunta piti onnistuneimpina niitä ehdotuksia, joissa uudella rakennuksella oli yhtenäinen hahmo, joka muodosti kaupunkiin kiintopisteen, kun useammasta osasta koostuvat ehdotukset jäivät lautakunnan mielestä liian mataliksi tai hajanaisiksi. Kirkkosalin kohdalla lautakunta arvosti sakraalia tunnelmaa, jota monet osallistujat olivat tavoitelleet luonnonvalolla.

Palkintolautakunnan mukaan kilpailun parhaimmistoon kuului Aarti Ollila Ristola Arkkitehdit Oy:n omaperäinen ja rohkea ehdotus, jonka mukaan kirkko olisi sijoitettu suoraan Kalajoen ylle, ja se olisi muodostanut samalla kevyen liikenteen sillan. Tätä ehdotusta pidettiin kuitenkin vaikeana ja kalliina toteuttaa. Se sai jaetun kolmannen sijan yhdessä OOPEAA:n ehdotuksen kanssa, ja molemmat palkittiin 12 000 € summalla. Kilpailussa menestyivät myös Benjamin Aspelin, Aaro Artto ja Pauli Terho, jotka palkittiin pienemmillä summilla, sekä Benjamin Schulman, joka ansaitsi kunniamaininnan.

### Suunnittelukilpailun voittaja

Palkintolautakunta valitsi kilpailun voittajaksi Arkkitehtitoimisto K2S:n ehdotuksen "Trinitas". Sen suunnitteluun osallistuivat pääsuunnittelijana arkkitehti Kimmo Lintula ja arkkitehdit Niko Sirola ja Mikko Summanen ja avustajina arkkitehdit Mari Ollila ja Petri Ullakko. Toimisto palkittiin 30 000 € summalla. Palkintolautakunnan mukaan rakennuksen hahmo ja julkisivut tuovat mieleen harmaakivikirkon, mutta sen vaalea tiilipinta ja harkitut aukotukset tekevät siitä nykyaikaisen. Lautakunnan mukaan rakennuksen aulasta avautuva näkymä poltetun kirkon raunioille luo onnistuneen suhteen vanhan ja uuden välille. Palkintolautakunta esitti "Trinitasta" uuden kirkon jatkosuunnittelun pohjaksi ja kirkkovaltuusto päätti toimia esityksen mukaan.

### Kellotorni

Myös 40 metriä korkea kellotorni on K2S:n suunnittelema. Likipitäen vanhan kirkon tornin korkuinen kellotorni on teräsrakenteinen, sen pintaverhous on Cor-Ten -terästä ja se painaa noin 31,5 tonnia. Torni valmistettiin konepajalla, tuotiin erikoiskuljetuksena kirkkomaalle ja nostettiin pystyyn 13.–14. heinäkuuta 2021 välisenä yönä. Tornin pystytys keski hiukan yli 2 tuntia nostotyön aloituksesta siihen, kun risti oli kiinnitetty paikoilleen. Heinä-elokuun vaihteessa 2021 torniin asennettiin kaksi kelloa. Piispa Keskitalo vihki kellotornin ja kellot käyttöön 15. elokuuta 2021.

Teräasrakenneyhdistys antoi Ylivieskan kellotapulille kunniamaininnan Vuoden teräsrakenne 2021 -kilpailussa.

Lähteet
-------

1. ↑  Kangas, Seppo: Pyhän Kolminaisuuden kirkko on valmis – Katso kuvagalleria ja kerro ajatuksistasi *Kalajokilaakso*.  29.3.2021. Viitattu 4.4.2021.
2. ↑  Vähäsarja, Sari & Kuikka, Petri: Tuhopoltto vei Ylivieskasta kirkon 5 vuotta sitten, ja pian voidaan alkaa luoda uusia muistoja – katso videolta, miltä kirkon sisällä näyttää *Yle Uutiset*.  21.3.2021. Helsinki:  Yleisradio Oy. Viitattu 4.4.2021.
3. ↑  Herätys: Ylivieskan uusi kirkko vihitään tuhopoltossa tuhoutuneen tilalle, suomalaisten tietoja vuodettu Facebookin kautta, korona lisännyt nuorten kuolemanpelkoa *Yle Uutiset*.  4.4.2021. Helsinki:  Yleisradio Oy. Viitattu 4.4.2021.
4. ↑  Vähäsarja, Sari: Ylivieskan poltetun kirkon tilalle nousee uusi – tältä näyttää arkkitehtuurikilpailun voittaja *Yle Uutiset*.  6.11.2017, päivitetty 15.11.2017. Helsinki:  Yleisradio Oy. Viitattu 4.4.2021.
5. 1 2 3 4 5 6 7 8 9 10 11 12 13 14 15 16  arkkitehtuurikilpailuja 3/2018: Ylivieskan kirkko (ARKKITEHTI 3 / 2018 -lehden irtoliite)  2018. Suomen Arkkitehtiliitto SAFA. Viitattu 15.5.2021.
6. 1 2  Miettinen, Danielle: Ylivieskan uuden kirkon 40 metriä korkea kello­tapuli pystytettiin yön hiljaisuudessa *Kotimaa-lehti*.  14.7.2021. Viitattu 6.9.2023.
7. ↑  3.1.3 Ylivieskan keskusta-alue (PDF) (sivu 9) *Ylivieskan kirkon ja sen ympäristön arkkitehtuurikilpailu – 14.2.-15.5.2017 – Kilpailuohjelma*.  2017. Ylivieska:  Ylivieskan seurakunta. Viitattu 6.9.2023.
8. ↑  Referenssit: Ylivieskan kirkon kellotapuli Rautaruukki Corporation. Viitattu 6.9.2023.
9. ↑  Vuoden Teräsrakenne 2021: Helsinki-Vantaan lentoaseman terminaali 2:n laajennus on Vuoden Teräsrakenne - kunniamaininta Ylivieskan kirkon kellotapulille  2021. Teräsrakenneyhdistys. Viitattu 6.9.2023.

Aiheesta muualla
----------------

* Kuvia tai muita tiedostoja aiheesta **Pyhän Kolminaisuuden kirkko (Ylivieska)** Wikimedia Commonsissa

* Pyhän Kolminaisuuden kirkko

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Pohjois-Pohjanmaan kirkot |
| --- |
|  |
| Oulu | 
* Haukipudas
* Karjasilta
* Kastelli
* Kiiminki
* Maikkulan kappeli
* Nasaretin pyhän perheen kirkko
* Oulujoki
* Oulunsalo
* Pateniemi
* Pyhän Andreaan kirkko
* Pyhän Kolminaisuuden katedraali
* Pyhän Luukkaan kappeli
* Pyhän Tuomaan kirkko
* Tuira
* Tuomiokirkko
* Turkansaari
* Yli-Ii
* Ylikiiminki

 |
|  |
| Muut kunnat | 
* Alavieska
* Haapajärvi
* Haapavesi
* Hailuoto
* Hailuodon vanha kirkko
* Himanka
* Ii
* Kalajoki
* Pyhän Kolminaisuuden kirkko (Kempele)
* Kempeleen vanha kirkko
* Kestilä
* Kuivaniemi
* Käylän rajaseutukirkko
* Pyhän Ristin kirkko (Kuusamo)
* Kylmälänkylän kappeli
* Kärsämäki
* Kärsämäen paanukirkko
* Liminka
* Lumijoki
* Maakalla
* Merijärvi
* Muhos
* Nivala
* Olkkola
* Oulainen
* Paavola
* Pattijoki
* Piippola
* Pudasjärvi
* Pulkkila
* Pyhäjoki
* Pyhäjärvi
* Pyhän Kolminaisuuden kirkko (Ylivieska)
* Pyhän Matteuksen kappeli
* Pyhäntä
* Raahe
* Rantakylän kappeli
* Rantsila
* Rautio
* Reisjärvi
* Revonlahti
* Saloinen
* Sarakylän kappeli
* Sievi
* Siikajoki
* Säräisniemi
* Taivalkoski
* Temmes
* Tyrnävä
* Utajärvi
* Vaala
* Vihanti
* Ylivieskan vanha kirkko

 |

 |